Miguel Pallardó i Carlos Beibis van ser homenatjats per l'EMDA en el tradicional sopar de Nadal
22/12/2003 13:05:00

# Miguel Pallardó i Carlos Beibis van ser homenatjats per l'EMDA en el tradicional sopar de Nadal

*   22/12/2003 13:05:00
*   [Imprimir](#)
*   Compartir
*    https://www.alaquas.org/documento.asp?id\_do=8981

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8981%2F0&title=Ajuntament%20d%27Alaqu%C3%A0s.%20Premsa.Miguel%20Pallard%C3%B3%20i%20Carlos%20Beibis%20van%20ser%20homenatjats%20per%20l%27EMDA%20en%20el%20tradicional%20sopar%20de%20Nadal)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8981/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8981/8981_Form_4.jpg)](https://www.alaquas.org/ficheros/documentos/2003/2/8981/8981_Form_10.jpg "<a href='https://www.alaquas.org/ficheros/documentos/2003/2/8981/8981_Form_10.jpg' target=_blank><i class='fa fa-external-link' aria-hidden='true'></i>.Miguel Pallardó i Carlos Beibis van ser homenatjats per l'EMDA en el tradicional sopar de Nadal</a>")

Aquests dos joves han sigut alumnes d'aquesta escola i actualment pertanyen a la selecció valenciana de futbol

Divendres per la nit, l'Escola Municipal de Futbol d'Alaquàs (EMDA) va realitzar el tradicional Sopar de Nadal al qual van estar presents el Regidor d'Esports, Justo Cuéllar, el president de l'Escola, César Martínez, i vora un centenar de membres d'aquesta entitat, entre directius, delegats, entrenadors i personal de suport. Amb aquest sopar es pretén reunir totes i tots els voluntaris que d'alguna manera treballen al llarg de l'any per l'EMDA, agraint així la seua col·laboració i el seu esforç per potenciar l'esport a la ciutat d'Alaquàs.

Enguany ha sigut un sopar especial ja que l'EMDA va voler realitzar un homenatge a dos joves que han sigut alumnes d'aquesta escola i que actualment juguen al València CF, com a reconeixement a la seua trajectòria esportiva i el seu esforç per continuar treballant pel futbol. Els homenatjats van ser Miguel Pallardó, membre de la selecció valenciana SUB-18 i Carlos Beibis, més conegut com "El Chispa", que també ha sigut fitxat per la selecció valenciana de futbol.

En l'homenatge, el president de l'EMDA, César Martínez, va destacar la dedicació i el treball d'aquests dos joves que s'han convertit en dos grans promeses del futbol i els va animar per continuar treballant. Els joves van ser obsequiats amb una placa commemorativa de l'EMDA, com a record de la seua trajectòria en l'escola i amb un equipatge esportiu, que va ser atorgat per Justo Cuéllar, regidor d'Esports, en representació de l'Ajuntament d'Alaquàs.

L'EMDA compta actualment amb vora 400 alumnes distribuïts en 16 equips. Aquests equips, que es reparteixen en 6 categories, són Juvenil A i B, Cadet A i B, Infantil A i B, Aleví A, B, C i D, Benjamí A, B, C i D, i Prebenjamí A i B. A més d'aquests equips també hi existeix un grup format per xiquets més menuts, que no competeix de forma oficial però que comencen així a integrar-se a l'Escola.